BILAG II

EU's holdning til forslag, der er forelagt det 18. møde mellem parterne i konventionen om international handel med udryddelsestruede vilde dyr og planter (CITES) i Colombo, Sri Lanka, den 23. maj – 3. juni 2019

"( )" angiver, at der er behov for yderligere analyse

1.Arbejdsdokumenter

Støtter den foreslåede ændring til res. conf. 11.21 (Rev. CoP17), revisionen af punkt 7 i afsnittet om fortolkning i CITES-tillæggene, og udkastene til beslutning i bilag 4. Støtter de foreslåede ændringer til beslutning 16.162 (Rev. CoP17), men er fortsat åben over for ændringer afhængigt af resultatet vedrørende anmærkning #15.

Bilag 6: Foreslåede ændringer i den publicerede litteratur om nomenklaturen for dyrearter på CITES-listerne, hvor udvalget om dyr på tidspunktet for indgivelse af dokumenter til CoP18 endnu ikke har vedtaget en anbefaling om vedtagelse eller afvisning med henblik på CITES. CoP18 Dok. 99 A6

Tager konsulentens rapport om standardreferencer for nomenklaturen for fugle til efterretning.

Bilag 5: Forslag om ny CITES-standardreferencer for nomenklaturen for fugle (aves-klassen). CoP18 Dok. 99 A5

Støtter de foreslåede ændringer til res. conf. 4.25 om forbehold, bekræftelse af fristen på 90 dage for at tage forbehold over for opførelse på listen i tillæg I og II og præcisering af, hvornår tilbagetrækning af et forbehold træder i kraft.

Vejledningsmateriale, aktiviteter og værktøjer, som har til formål at øge parternes kapacitet til at regulere handelen med bushmeat

Støtter generelt udkastet til resolution om bevarelse af vicunja og handel med fiber og produkter deraf. Dokumentet blev udarbejdet under konventionen om bevarelse og forvaltning af vicunja. Behov for yderligere drøftelser om tekstens format og udarbejdelse. Behandles sammen med nr. 53.

Støtter generelt udkastet til en revideret version af resolution conf. 11.9 om bevarelse af og handel med sumpskildpadder og skildpadder og de udkast til beslutning, som sekretariatet har foreslået. Overvejer behovet for at fokusere på praktiske behov i det fremtidige arbejde.

Støtter dokumentet, som er baseret på resultatet af drøftelserne i det stående udvalg og er rettet mod saigaantilopens forekomststater, for at forbedre forvaltningen af lagre af dele og produkter af arten, for at forbedre deres kapacitet til at håndtere den ulovlige handel og for at forbedre bevarelsesforanstaltningerne in situ og ex situ. Støtter sekretariatets forslag om at inddrage udvalget for dyr i gennemførelsen af én beslutning. Beslutningerne skal eventuelt ændres, afhængigt af om der opnås enighed om at flytte hele Saiga spp.-slægten til tillæg I.

Foreslåede ændringer til resolutionen om a) lukning af hjemmemarkeder, b) medtagelse af privatejede næsehorn i registreringen af lagre og destruktionen af lagre, c) parternes regelmæssige rapportering til SU. Behov for nærmere undersøgelse af fordelene ved bevarelse, og de foreslåede ændringer og udkastene til beslutning skal analyseres fuldt ud, når dok. 83.1 foreligger.

Er åben over for at forlænge fristen for registrering af yngelanlæg. Der er imidlertid behov for flere oplysninger om mulig genudsætning af Psittacus erithacus, før indsættelsen af et nyt litra f) i beslutning 17.256 godkendes. Det synes at være nødvendigt at ændre teksten før vedtagelsen.

Støtter vedtagelsen af udkastene til beslutning. Afhængigt af resultaterne af det regionale møde for Afrika om CITES' program for træarter, som er planlagt til marts 2019, kan der være behov for yderligere revision af udkastene til beslutning.

Støtter generelt forslaget om, at UD skal overveje konsekvenserne for bevarelsen af handelen med spurvefugle. Fokus kan eventuelt forbedres, og anvendelsesområdet præciseres.

Støtter ændringer til resolution conf. 13.4 (Rev. CoP16) om bevarelse af og handel med menneskeaber som foreslået af sekretariatet samt ophævelse af beslutning 17.232 og 17.233. Forslaget er baseret på rapporten om status for menneskeaber og den relative effekt af den ulovlige handel og andre trusler for deres status, som blev udarbejdet i et samarbejde mellem sekretariatet, IUCN, GRASP og andre partnere, og er blevet behandlet på AC30 og SC70. Kræver nogle redaktionelle ændringer.

Støtter generelt indsatsen for at overvåge og bedre styre handelen med asiatiske store katte. Dokumentet skal imidlertid overvejes, når det stående udvalgs beretning foreligger, for at undgå overlapninger eller uoverensstemmelser.

Beretning om overvågning af ulovlige drab på elefanter (MIKE – Monitoring the Illegal Killing of Elephants) CoP18 Dok. 69.2.

Handlingsplaner for elfenben (NIAP): Støtter den foreslåede revision af res. conf. 10.10, punkt 26 g), og bilag III (retningslinjer for NIAP-processen) og af res. conf. 14.3 om overholdelse (→ dok. 24). Overvejer sekretariatets anmodning om oprettelse af en ny stilling (→ budget).

Asiatiske elefanter: Er åben over for at støtte fornyelse af beslutninger, men det er nødvendigt med større deltagelse fra staternes side, for at dette bliver effektivt.

Er enig i udkastet til beslutning, som har til formål at sikre bistand til de vigtigste eksport- og importlande for at løse de tilbageværende problemer med gennemførelsen.

Bred vifte af udkast til beslutning rettet til parterne, udvalgene og sekretariatet, som er foreslået uden støtteudtalelse eller forudgående behandling i UD og SU. De krævede oplysninger er ikke specifikke for padder, men ville finde anvendelse på alle systematiske enheder på CITES-listerne. Et mere fokuseret forslag med konkrete foranstaltninger ville blive hilst velkommen.

Støtter, at mandatet for SU til at undersøge mærkningen af kaviar forlænges. Overvejer, om der er behov for klarere retningslinjer for fokus og anvendelsesområde for at sikre fremskridt.

Støtter udkastet til beslutning, hvori sekretariatet opfordres til at fremlægge den endelige version af CITES-ressourcepakken for gepardhandelen, forudsat at der er ressourcer til det. Er enig i ophævelsen af beslutning 17.124 til 17.130.

Støtter oprettelsen af kildekode Y ved hjælp af ændringer til resolution conf. 11.11 (Rev. CoP17) og resolution conf. 12.3 (Rev. CoP17) samt udkastene til beslutning. De yderligere ændringer, sekretariatet har foreslået, kræver ikke desto mindre nærmere undersøgelse for ikke at underminere det oprindelige forslag fra SU (navnlig med hensyn til ramin og behovet for bæredygtighedserklæringer).

Støtter udkastet til beslutning. Er åben over for de ændringer, sekretariatet har foreslået. Foreslår, at vejledningen først offentliggøres, når den er blevet gennemgået af UP.

Støtter, men foreslår at indføje en henvisning til behovet for, at bæredygtighedserklæringer skal baseres på passende konverteringsfaktorer, og andre mindre ændringer.

Støtter ændringer til res. conf. 12.3 for at præcisere, at når en art er blevet flyttet til bilag I, gælder de regler, der gælder på handelstidspunktet (ikke på høsttidspunktet), og res. conf. 13.6. Vil nærmere analysere forslaget om at medtage et nyt punkt 11 i res. conf. 12.3 og udarbejde udkast til beslutning om, at SU skal overveje behovet for vejledning under overgangsperioden, herunder mellem beslutningen om optagelse på listen og ikrafttrædelsen, og om, at SU skal se på særlige betingelser for anmærkede planter, herunder træarter.

Jagttrofæer for sort næsehorn: Eksportkvoter for Sydafrika

Støtter hævelse af kvoterne for jagttrofæer for skrueged i Pakistan fra 12 til 20 dyr om året, hvis Pakistan giver flere oplysninger om, hvilke nye lokalsamfund/områder der vil slutte sig til det lokalsamfundsbaserede trofæjagtprogram.

Forbedring af kvoter for jagttrofæer for skrueged CoP18 Dok. 47

Kvoter for jagttrofæer for leoparder

Dokumentet foreslår ændringer til res. conf. 11.20, således at levende afrikanske elefanter kun flyttes til in situ-bevarelsesprogrammer i deres naturlige udbredelsesområde, hvilket udelukker enhver handel med afrikanske elefanter, der er fanget i naturen, til destinationer med henblik på at anvende dem i fangenskab ex situ, selv om det ville være gavnligt i forhold til bevarelse. Overvejes også i forhold til den nuværende ordning for eksemplarer opført i tillæg I.

Støtter henstillingerne og udkastene til beslutninger vedrørende definition af udtrykket "egnede og acceptable destinationer". Der kan imidlertid være behov for ændringer i teksten for at undgå fejlfortolkninger.

Støtter udkastet til beslutning som ændret af sekretariatet, der erstatter beslutning 17.89-17.91, om fortsat at vurdere konsekvenserne af eksemplarer, der er fremstillet ved hjælp af bioteknologi, som kan have en indvirkning på fortolkningen og gennemførelsen af konventionen. Nogle af beslutningerne skal eventuelt præciseres.

Støtter de foreslåede udkast til beslutning, som ville erstatte beslutning 17.156 til 17.159 for at vurdere nytten og gennemførligheden af en gennemførelsesramme for eCites og forny arbejdsgruppens mandat.

Arbejdsvilkår for rangers, der arbejder med vilde dyr og planter, og deres betydning for gennemførelsen af CITES CoP18 Dok. 37

Støtter generelt princippet om mere systematisk opbevaring og forvaltning af data om ulovlig handel indsamlet gennem de årlige rapporter om ulovlig handel. Deler sekretariatets bekymringer med hensyn til den begrænsede merværdi af en sådan database, hvis langsigtet finansiering ikke er garanteret, og hvis kun et begrænset antal parter faktisk rapporterer og indleverer data. Overvejer at foreslå en formulering, som tilskynder parterne til mere systematisk at indsende årlige rapporter om ulovlig handel.

Støtter, men følger fortsat behovet for ikke at fokusere på den brugsplan, Madagaskar har foreslået, i alle drøftelser. Opfordrer til, at der rettes et kraftigt fokus på behovet for en mere robust håndhævelsesindsats for at bekæmpe ulovlig skovhugst og afvikle menneskehandelsnetværk. Foreslår, at udkast til beslutning 18.BB ændres for at tage højde for UNODC-henstillingerne fra 2017 om dette spørgsmål, og at der tilføjes en formulering omkring forsigtighed for at sikre, at en eventuel fremtidig brugsplan er tilstrækkelig sikker.

Støtter, at sekretariatet får mandat til at analysere og udvalgene til at overveje muligheder, rette henstillinger til CoP19.

Støtter generelt sættet af beslutninger om etablering af et støtteprogram for overholdelse med henblik på at bistå parter med langvarige vanskeligheder i overholdelsen af konventionen og relaterede henstillinger fra det stående udvalg. Stiller ikke desto mindre spørgsmål ved konsekvenserne for budgettet af programmets oprettelse.

Støtter sættet af beslutninger, men kræver mere klarhed om tidshorisonten, og overvejer at foreslå yderligere foranstaltninger for de parter, der har lovgivning i kategori 2 eller 3, og som skal indsende nærmere oplysninger om foranstaltningerne til effektiv gennemførelse af konventionen til sekretariatet.

Støtter forslagene til ændring af resolution conf. 17.1, som opfordrer parterne og tredjelande til at udpege et kontaktpunkt for koordinering af fejringen af World Wildlife Day i landet.

Værdifuldt initiativ, men vedtagelse af udkastet til resolution og ramme på CoP18 synes at være for tidligt. Støtter, at de relevante elementer i stedet integreres i 21.2, som sekretariatet har foreslået, og som skal behandles af SU og CoP19.

Ramme for fremme af koordinering, gennemsigtighed og ansvarlighed for CITES' kapacitetsopbygningsindsats CoP18 Dok. 21.3

Støtter udkastene til beslutning om at nedsætte en fælles arbejdsgruppe om identifikationsmaterialer mellem UD og UP. Støtter også sekretariatets forslag om at ophæve de beslutninger, der er omfattet af 54.1.

Strategier til begrænsning af efterspørgslen for at bekæmpe ulovlig handel med arter på CITES-listerne CoP18 Dok. 20

Idéen med at medtage en eller anden form for analyse af eksistensgrundlaget i støtteudtalelsen til forslag til optagelse på listerne (res. conf. 9.24, bilag 6) kan overvejes, men synes ikke at være moden til en afgørelse på CoP18. Den foreslåede formulering er delvis uklar.

Er generelt også åben over for en "International dag for landdistriktssamfundenes eksistensgrundlag", men en særskilt resolution er måske ikke nødvendig. Ressourcebehovet bør også overvejes.

Er åben over for videreførelse af arbejdsgruppen, men sætter spørgsmålstegn ved den foreslåede tilføjelse af arbejde på en mulig certificeringsordning for "produkter af CITES-arter fremstillet af landdistriktssamfund i overensstemmelse med CITES-bestemmelserne" til kommissoriet.

Modsætter sig nedsættelse af et stående udvalg for landdistriktssamfund. Man bør overveje alternative metoder til at lade landdistriktssamfundene komme til orde.

Den foreslåede ændring til res. 4.6 synes at være malplaceret, fordi resolutionen ellers fokuserer på formaliteter og procedurer for forelæggelse af forslag.

Åben for at overveje sekretariatets forslag om at ændre res. conf. 16.6 om eksistensgrundlag. Det kan være for tidligt med forslag om at slette CoP17-beslutninger. Det kan være nødvendigt med yderligere arbejde mellem partskonferencerne (sammen med arbejdsgruppen om eksistensgrundlag?).

Støtter udkastet til resolution (som opfordrer til, at der udarbejdes et aftalememorandum mellem WHC og CITES) og udkast til beslutning i bilag 1 og 2.

Anerkender, at der stadig er behov for støtte til mere effektiv gennemførelse af marine lister. Gennemgang af effektiviteten af tidligere lister bør fokusere på særlige tilfælde med en klar begrundelse og gøre brug af eksisterende mekanismer og anbefalinger fra tidligere gennemgange i stedet for at etablere en ny ad hoc-proces. Gør indsigelse mod en "embargo" mod optagelse af nye grupper af arter. Det afgørende er, om optagelseskriterierne er opfyldt.

Rejser nogle relevante spørgsmål vedrørende eksistensgrundlag og gennemgang af tillæg. Imidlertid synes forslaget i sin nuværende form og omfang at være forudindtaget samt utilstrækkeligt forberedt, baseret på historiske overvejelser uden nærmere hensyntagen til de stadig mere komplekse udfordringer med handelen med og bevaringen af vilde dyr og i lyset af de potentielt vidtrækkende konsekvenser. Modtagerne af udkastene til beslutninger er ikke nærmere angivet. Behov for flere drøftelser, også i forbindelse med andre forslag om landdistriktssamfund osv. (punkt 17, 18) og med hensyn til ressourcebehov.

Støtter vedtagelse af den reviderede strategiske vision. Anmoder sek. om at sammenligne målene med eksisterende beslutninger, resolutioner. Giver SU mandat til at arbejde på indikatorer.

Går ind for at bevare forretningsordenen uændret på CoP18, men støtter nyt mandat for SU til at gennemgå artikel 25 (Procedure for beslutningstagning om ændring af tillæg) på CoP19.

Valg af formand, suppleant og næstformænd for mødet samt af formænd for udvalg I og II

2.Forslag til optagelse på listerne

Nr. Syst. enhed/ detaljeringsgrad Forslag Forslagsstiller Bemærkninger Holdning

1 Capra falconeri heptneri

(art af skrueged)

(populationen i Tadsjikistan) I – II Flytning af populationen i Tadsjikistan fra tillæg I til tillæg II Tadsjikistan Populationen synes at være stigende, og jagtforvaltningen i henhold til CITES-bestemmelserne vedrørende arter på listen i tillæg I har genereret indtægter, der er blevet ført tilbage til lokalsamfundene og bevaringsindsatsen. Forslaget indeholder imidlertid ikke tilstrækkelig dokumentation for, at sikkerhedsforanstaltningerne i bilag 4 i res. conf. 9.24 er blevet opfyldt. Flytning til listen i tillæg II ville føre til øget handel uden garantier for, at indtægterne vil komme bevaringsindsatsen til gode. IUCN anbefalede, at den nuværende forvaltning fortsættes og styrkes. –

2 Saiga tatarica

(saigaantilope) II – I Flytning fra tillæg II til tillæg I Mongoliet,

Amerikas Forenede Stater Der er behov for nærmere analyse af taksonomiske spørgsmål, herunder hvorvidt en anden nomenklatur end standardnomenklaturen, som vedtages af CITES CoP, kan bruges i forslagene til optagelse på listerne (se res. 9.24, bilag 6, afsnit C-1.4). I forslaget betragtes alle nylige saigaarter som én art, hvilket er i overensstemmelse med IUCN's rødliste. Den aktuelt gældende taksonomiske reference i CITES har de mongolske populationer for sig selv som S. borealis. Populationen i Mongoliet/S. borealis synes derfor ikke at være omfattet af forslaget. I en sådan situation bør man stemme imod forslaget for at undgå, at optagelsen af S. tatarica på listen i tillæg I har en negativ indvirkning på S. borealis-populationen. Hvis en præcisering af nomenklaturen giver mulighed for at optage hele slægten på CoP18, bør Unionen overveje at støtte et sådant forslag, eller et ændret forslag, som resulterer i optagelsen af populationen af Mongolia/S. borealis på listen i tillæg I. (–)

3 Vicugna vicugna

(vicunja)

(populationen i Salta-provinsen) I – II Flytning af populationen i Salta-provinsen (Argentina) fra listen i tillæg I til listen i tillæg II med anmærkning 1 Argentina Populationsstørrelsen er øget betydeligt siden 2006, så overvågningen af populationen synes at være god, og 41 % (14 000 km²) af levestedet er beskyttet. Den eneste form for planlagt udnyttelse er klipning af vilde eksemplarer. Behandles sammen med arbejdsdokument nr. 91. +

4 Vicugna vicugna

(vicunja)

(populationen i Chile) Ændring af navnet på populationen i Chile fra "populationen i Primera Región" til "populationerne i regionen Tarapacá og i regionen Arica og Parinacota" Chile Støtter – forslaget indeholder ikke nogen indholdsmæssige ændringer til optagelsen på listen, men justerer blot et geografisk navn. +

5 Giraffa camelopardalis

(giraf) 0 – II Optagelse på listen i tillæg II Den Centralafrikanske Republik, Tchad, Kenya, Mali, Niger og Senegal Der er behov for yderligere dokumentation for, at den internationale handel bidrager væsentligt til nedgangen i populationerne, og at kriterierne for optagelse på listen i tillæg II er opfyldt. Den foretrukne løsning vil være at vedtage et sæt beslutninger, der kræver en ekstern undersøgelse samt behandling i udvalget om dyr og det stående udvalg. 0

6 Aonyx cinereus

(asiatisk dværgodder) II – I Flytning fra tillæg II til tillæg I Indien, Nepal og Filippinerne Der er behov for yderligere bekræftelse af, om kriterierne for optagelse på listen i tillæg I er opfyldt. Ifølge IUCN bidrager handelen med kæledyr på internettet til den nylige hurtige nedgang i arten. 0

7 Lutrogale perspicillata

(glatpelset odder) II – I Flytning fra tillæg II til tillæg I Bangladesh, Indien og Nepal Det skal bekræftes, om arten opfylder de biologiske kriterier for optagelse på listen i tillæg I. Der er en begrænset lovlig international handel, men flytning til listen i tillæg I kunne bidrage til at beskytte arten, eftersom omfanget af den ulovlige handel er betydeligt. (+)

8 Ceratotherium simum simum

(sydligt hvidt næsehorn)(populationen i Eswatini) Fjernelse af den eksisterende anmærkning for populationen i Eswatini Eswatini Gør indsigelse. Populationen opfylder fortsat kriterierne for optagelse på listen i tillæg II, men fjernelse af anmærkningen som foreslået ville ikke opfylde sikkerhedsforanstaltningerne i afsnit A. 2. a) i bilag 4 til res. conf. 9.24. Genoptagelsen af handelen med næsehornshorn ville sende et forkert signal på dette tidspunkt i lyset af det store omfang af krybskytteri og ulovlig handel. Det ville også underminere mange parters indsats for at nedbringe efterspørgslen efter denne art. –

9 Ceratotherium simum simum

(sydligt hvidt næsehorn) (populationen i Namibia) I – II Flytning af den namibiske population af Ceratotherium simum simum fra listen i tillæg I til listen i tillæg II med følgende anmærkning: "Udelukkende med det formål at tillade international handel med: a.levende dyr til hensigtsmæssige og acceptable bestemmelsessteder og b.jagttrofæer. Alle andre eksemplarer anses for at være eksemplarer af arter, der er optaget på listen i tillæg I, og handelen med sådanne eksemplarer reguleres i overensstemmelse hermed." Namibia Namibias population er god. Den opfylder tilsyneladende ikke længere kriterierne for optagelse på listen i tillæg I, men opfylder sikkerhedsforanstaltningerne for flytning til listen i tillæg II. Anmærkningen synes at være meget begrænset og den samme som den, der allerede findes for Sydafrika og Swaziland. Den vellykkede bevaring af arterne i Namibia bør anerkendes. De potentielle risici forbundet med forslaget bør vurderes nærmere. (+)

10 Loxodonta

africana (afrikansk elefant) I – II Flytning af populationen i Zambia fra listen i tillæg I til listen i tillæg II på følgende betingelser: 1. Handel med registreret ubearbejdet elfenben (stødtænder og stykker) til kommercielle formål udelukkende til CITES-godkendte handelspartnere, som ikke reeksporterer. 2.Handel med jagttrofæer til ikkekommercielle formål. 3.Handel med huder og lædervarer. 4.Alle andre eksemplarer anses for at være eksemplarer af arter, der er optaget på listen i tillæg I, og handelen med sådanne eksemplarer reguleres i overensstemmelse hermed. Zambia Den anmærkning, som Zambia har foreslået, ville genåbne den internationale handel med elfenben og kan ikke støttes, som det er nu. –

11 Loxodonta

africana

(afrikansk elefant) (populationerne i Botswana, Namibia, Sydafrika og Zimbabwe) Ændring af anmærkning 2 Ændring af anmærkning 2: "Udelukkende med det formål at tillade: [...] g. handel med registreret ubearbejdet elfenben (for Botswana, Namibia, Sydafrika og Zimbabwe, hele stødtænder og stykker) på følgende betingelser: I.kun registrerede lagre, som tilhører det pågældende lands regering og med oprindelse i landet (undtagen konfiskeret elfenben og elfenben af ukendt oprindelse); II.kun til handelspartnere, der er godkendt af CITES' sekretariat i samråd med det stående udvalg som havende tilstrækkelig national lovgivning og overvågning af indenrigshandelen til at sikre, at elfenben, der importeres fra NA, ikke reeksporteres, og at det administreres i henhold til alle kravene i resolution conf. 10.10 (Rev. CoP17) om indenlandsk fremstilling og handel; III.ikke før sekretariatet har godkendt de eventuelle importlande og de registrerede lagre, som tilhører det pågældende lands regering; IV. ubearbejdet elfenben i henhold til salget på nærmere betingelser af registrerede regeringsejede elfenbenslagre, der er aftalt på CoP12, dvs. 20 000 kg (Botswana), 10 000 kg (Namibia) og 30 000 kg (Sydafrika); V. foruden de mængder, der er aftalt på CoP12, kan regeringsejet elfenben fra Botswana, Namibia, Sydafrika og Zimbabwe, som er registreret inden den 31. januar 2007 og verificeret af sekretariatet, handles og afsættes sammen med det i litra g), nr. iv), omhandlede elfenben i et enkeltstående salg pr. bestemmelsessted under sekretariatets strenge opsyn; VI.overskuddet fra handelen skal udelukkende anvendes til bevarelse af elefanter, bevarelse af lokalsamfund samt udviklingsprogrammer inden for eller i forbindelse med områder med elefantforekomster; og VII. de i litra g), nr. iv), omhandlede yderligere mængder må først udbydes til salg efter Det Stående Udvalgs accept af, at ovennævnte betingelser er opfyldt; og h. der må ikke forelægges partskonferencen nye forslag om at tillade handel med elfenben fra populationer, der allerede er opført på listen i tillæg II for en periode fra CoP14 til ni år efter datoen for det enkeltstående salg, som skal finde sted i overensstemmelse med bestemmelserne i litra g), nr. i), ii), iii), vi) og vii). Derudover vil sådanne nye forslag blive behandlet i overensstemmelse med beslutning 16.55 og 14.78 (Rev. CoP16). […]" Botswana, Namibia og Zimbabwe Den ønskede ændring vil resultere i åbning af den internationale handel med elfenben, hvorfor den ikke opfylder sikkerhedsforanstaltningerne i bilag 4 til res. conf. 9.24 og er foreslået for tidligt. –

12 Loxodonta

africana

(afrikansk elefant) (populationerne i Botswana, Namibia, Sydafrika og Zimbabwe) II – I Flytning af populationerne i Botswana, Namibia, Sydafrika og Zimbabwe fra tillæg II til tillæg I Burkina

Faso, Elfenbenskysten, Gabon, Kenya,

Liberia, Niger, Nigeria, Sudan, Den Syriske Arabiske Republik og Togo Disse fire populationer opfylder ikke kriterierne for optagelse på listen i tillæg I, og de relevante forekomststater er ikke enige i flytningen til listen i tillæg I. –

13 Mammuthus primigenius

(uldhåret mammut) 0 – II Optagelse på listen i tillæg II Israel Formålet med CITES er at beskytte arten mod overudnyttelse og udryddelse. Lighed synes ikke at være et tilstrækkeligt argument for at optage mammut på listerne. Der er ikke fremlagt dokumentation for fejlidentifikation og hvidvaskning i noget stort omfang, og elfenben fra elefanter og mammutter har unikke egenskaber, der let kan kendes fra hinanden af selv en lægmand. Optagelse på listen i tillæg II ville ikke stå i et rimeligt forhold til risikoens størrelse (potentiel udstedelse af mange tilladelser uden, eller med meget begrænsede, bevaringsfordele). –

14 Leporillus conditor

(art af husbyggende mus) I – II Flytning fra tillæg I til tillæg II Australien Flytning til listen i tillæg II anbefales af CITES-udvalget om dyr. Denne art forekommer ikke i den internationale handel. +

15 Pseudomys fieldi praeconis

(shark bay mus) I – II Flytning fra tillæg I til tillæg II Australien Flytning til listen i tillæg II anbefales af CITES-udvalget om dyr. Denne art forekommer ikke i den internationale handel. +

16 Xeromys myoides

(art af gnaver) I – II Flytning fra tillæg I til tillæg II Australien Flytning til listen i tillæg II anbefales af CITES-udvalget om dyr. Denne art forekommer ikke i den internationale handel. +

17 Zyzomys pedunculatus

(art af gnaver) I – II Flytning fra tillæg I til tillæg II Australien Flytning til listen i tillæg II anbefales af CITES-udvalget om dyr. Denne art forekommer ikke i den internationale handel. +

18 Syrmaticus reevesii (kongefasan) 0 – II Optagelse på listen i tillæg II CN Det er kun populationen i Kina, der opfylder betingelserne for at blive opført i listen i tillæg II. Er åben over for at støtte et mere snævert forslag om, at den administrative byrde ved forvaltningen af handelen med eksemplarer fra indførte populationer skal være rimelig. Dette kan opnås ved kun at optage populationen i Kina på listen i tillæg II eller ved, at Kina opfører arten på listen i tillæg III. (0)

19 Balearica pavonina

(sort krontrane) II – I Flytning fra tillæg II til tillæg I Burkina Faso, Elfenbenskysten og Senegal Det er uklart, hvorvidt kriterierne for optagelse på listen er opfyldt, og hvorvidt flytning til listen i tillæg I ville bidrage til at bekæmpe den ulovlige handel. Det er nødvendigt at analysere den mulige indvirkning på handelen med Balearica regulorum (tillæg II), som er mere udryddelsestruet (IUCN's rødliste). – To forekomststater er i øjeblikket underlagt en suspension af handelen ifølge processen for gennemgang af betydelig handel. De andre forekomststater blev fjernet fra processen, fordi de ikke blev betragtet som et problem. UD er ikke blevet hørt som krævet i bilag 6, punkt 10, i res. conf. 9.24, hvor forslag om flytning af arter på listen i tillæg II til listen i tillæg I, er omfattet af en gennemgang af betydelig handel. Det vil måske være bedre at afvente resultatet af proceduren, før arten flyttes til listen i tillæg I. 0

20 Dasyornis broadbenti litoralis

(art af brunhovedet børstesanger) Flytning fra tillæg I til tillæg II Australien Forslaget stammer fra CITES' periodiske gennemgang og vedrører en art, som ikke er i handel (betragtes som uddød, senest observeret i 1906). +

21 Dasyornis longirostris

(vestlig børstesanger) I – II

Flytning fra tillæg I til tillæg II Australien Forslaget stammer fra CITES' periodiske gennemgang og vedrører en art, som ikke er i handel. +

22 Crocodylus acutus

(spidssnudet krokodille)

(population i Mexico) I – II Flytning af populationen i Mexico fra tillæg I til tillæg II Mexico Støtter flytning fra listen i tillæg I til listen i tillæg II, hvis Mexico fastsætter kvoten til 0 for eksemplarer fra naturen (kildekode W). (+)

23 Calotes nigrilabris og Calotes pethiyagodai

(pragtagamer) 0 – I Optagelse på listen i tillæg I Sri Lanka De biologiske kriterier for optagelse på listerne i CITES-tillæggene synes at være opfyldt, men der er ikke tilstrækkelig dokumentation for, at det nuværende eller forventede handelsniveau er skadeligt for artens overlevelse i naturen. Efter den taksonomiske opdeling af Calotes liocephalus og C. pethiyagodai blev den nationale status "kritisk udryddelsestruet" for C. liocephalus, som ikke foreslås optaget på listen, selv om den er endnu mere udryddelsestruet end C. pethivagodai. Eftersom de to arter tidligere er blevet betragtet som én art og som sådan næppe kan skelnes fra hinanden, kan opførelse af udelukkende C. pethiyagodai på listen i tillæg I skabe bevaringsproblemer for C. liocephalus, eller handelen med C. pethiyagodai kan fortsætte som C. liocephalus. Der er også problemer med den individuelle mærkning af eksemplarerne, hvis de optages på listen i tillæg I, som følge af den ringe størrelse og ændringen i farven. 0

24 Ceratophora spp.

(hornagamer) 0 – I Optagelse på listen i tillæg I Sri Lanka Gør indsigelse mod optagelsen på listen i tillæg I, men støtter optagelsen af C. erdeleni, C. karu og C. tennenti på listen i tillæg I og C. stoddartii og C. asper på listen i tillæg II. De biologiske kriterier for listen i tillæg I er opfyldt for de tre arter (ud af fem arter i slægten): C. karu, C. erdeleni og C. tennentii. Listen i tillæg II synes mere relevant for de to andre arter, C. aspera og C. stoddartii, som er mere almindelige, men som også handles mere. Det skal bemærkes, at der ikke er noget kriterium med et krav om, at arterne skal ligne hinanden, ("look-alike-kriteriet") for optagelse på listen i tillæg I (bilag 1 i res. conf. 9.24 (Rev. CoP17). (+)

25 Cophotis ceylanica og Cophotis dumbara

(dværgfirben) 0 – I Optagelse på listen i tillæg I Sri Lanka Forslaget synes at opfylde de biologiske kriterier. Udtag af selv få kan få en betydelig indvirkning på de resterende populationer. Disse er de eneste to arter i slægten, og begge er endemiske i Sri Lanka og opført som stærkt udryddelsestruede på Sri Lankas nationale rødliste (2012). Der er brug for yderligere dokumentation for nyere international handel med eksemplarer, der er fanget i naturen, som ville støtte optagelsen på listen i tillæg I. Ellers ville det muligvis være mere passende at opføre dem på listen i tillæg II. +

26 Lyriocephalus scutatus

(art af firben) 0 – I Optagelse på listen i tillæg I Sri Lanka Støtter optagelse på listen i tillæg II, eftersom kriterierne for optagelse på listen i tillæg I ikke er opfyldt, mens kriterierne for listen i tillæg II er. (–)

27 Goniurosaurus spp.

(art af gekkoer)

(populationerne i Kina og Vietnam) 0 – II Optagelse af arterne i Kina og Vietnam på listen i tillæg II Kina, Den Europæiske Union, Vietnam EU er medforslagsstiller. Anmoder om rettelse af betegnelsen for forslaget til optagelse på listerne på CITES CoP18-webstedet fra "populationer i Kina og Vietnam" til "arter i Kina og Vietnam" i overensstemmelse med teksten i det forslag til optagelse på listerne, der oprindeligt blev indgivet. +

28 Gekko gecko

(tokaygekko) 0 – II Optagelse på listen i tillæg II Den Europæiske Union, Indien, Filippinerne, Amerikas Forenede Stater EU er medforslagsstiller. +

29 Gonatodes

daudini

(art af gekko) 0 – I Optagelse på listen i tillæg I Saint Vincent og Grenadinerne Arten opfylder de biologiske kriterier for optagelse på listen i tillæg I. Kort tid efter opdagelsen af arten blev der indberettet international handel, som stadig finder sted, selv om det ikke er tilladt at indsamle den i naturen. +

30 Paroedura androyensis

(art af gekko) 0 – II Optagelse på listen i tillæg II Den Europæiske Union, Madagaskar EU er medforslagsstiller. +

31 Ctenosaura spp.

(arter af leguaner) 0 – II Optagelse på listen i tillæg II El Salvador og Mexico Forslaget opfylder kriterierne for optagelse. Flere arter i slægten kunne blive berettiget til optagelse på listen i tillæg I, hvis handelen ikke reguleres, idet populationerne er små, udbredelsesområderne er begrænsede, eller der har været en nedgang i populationen, eller en kombination af disse tre kriterier, og de er meget sårbare over for enten indre eller ydre faktorer. +

32 Pseudocerastes urarachnoides

(art af hornslange) 0 – II Optagelse på listen i tillæg II Iran Der er brug for mere information for at dokumentere, at handelskriteriet er opfyldt. Der er begrænsede oplysninger i forslaget om omfanget af indsamlingen fra naturen og den internationale handel med arten (hvor der kun er dokumentation for, at en lille håndfuld eksemplarer er set uden for forekomststaten), og selv om arten er klassificeret som "nationalt udryddelsestruet", mangler der data om populationsstørrelse, udbredelse, og hvorvidt arten er i tilbagegang. 0

33 Cuora bourreti

(Bourrets æskeskildpadde) II – I Flytning fra tillæg II til tillæg I Vietnam Støtter flytning til listen i tillæg I. En "kritisk udryddelsestruet" art, som opfylder mindst kriterium C.i) i bilag I til res. conf. 9.24 og handles i stort omfang. +

34 Cuora picturata

(vietnamesisk æskeskildpadde)

II – I Flytning fra tillæg II til tillæg I Vietnam Støtter flytning til listen i tillæg I. En "kritisk udryddelsestruet" art, som opfylder alle biologiske kriterier i res. conf. 9.24 for optagelse på listen i tillæg I og handles i stort omfang. Forslaget stammer fra en anbefaling fra en periodisk gennemgang. +

35 Mauremys

annamensis

(vietnamesisk damskildpadde) II – I Flytning fra tillæg II til tillæg I Vietnam Støtter flytning til listen i tillæg I. En "kritisk udryddelsestruet" art, som opfylder mindst kriterie C.i) i bilag I til res. conf. 9.24 og handles i stort omfang. Forslaget stammer fra en anbefaling fra en periodisk gennemgang. +

36 Geochelone

elegans

(stjerneskildpadde) II – I Flytning fra tillæg II til tillæg I Bangladesh, Indien, Senegal og Sri Lanka Forslaget til optagelse på listen støttes af hovedparten af forekomststaterne. Det ville ikke desto mindre være nyttigt med flere oplysninger for at bekræfte, at de biologiske kriterier i bilag 1 i res. conf. 9.24 er opfyldt. Den ulovlige handel er årsag til stor bekymring, selv om indsamling af og handel med vilde eksemplarer allerede er forbudt i forekomststaterne. Bekymringerne for misbrug af kildekode C og potentiel hvidvaskning af vilde eksemplarer i anlæg til opdræt i fangenskab er allerede behandlet af CITES i resolution conf. 17.7. (+)

37 Malacochersus tornieri

(pandekageskildpadde) II – I Flytning fra tillæg II til tillæg I Kenya,

Amerikas Forenede Stater Støtter forslaget. Den seneste vurdering i forbindelse med den rødiste (2018) har konkluderet, at arten er "kritisk udryddelsestruet". Forslaget synes at stå i et rimeligt forhold med de forventede risici for arten, som efterspørges kraftigt i handelssektoren og påvirkes af den ulovlige handel. Overudnyttelse rapporteres at være den primære faktor, der i dag påvirker artens populationsstørrelse. Arten synes at opfylde kriterierne for optagelse på listen i tillæg I. +

38 Hyalinobatrachium spp., Centrolene spp., Cochranella spp. og Sachatamia spp.

(glasfrøer) 0 – II Optagelse på listen i tillæg II Costa Rica,

El Salvador EU kunne støtte et mere snævert forslag, hvis forslagsstillerne beslutter at begrænse det til de arter, hvor det kan dokumenteres, at de opfylder kriterierne for optagelse på listen. Som følge af manglen på populationsdata, og idet den rapporterede handel primært omfatter arter, som er mindst udryddelsestruet, synes det ikke at være rimeligt at optage alle 104 arter i de fire genera på listen i tillæg II. Der er brug for flere oplysninger om, hvilke arter der handles mest. (–)

39 Echinotriton chinhaiensis og Echinotriton maxiquadratus

(arter af salamandre) 0 – II

Optagelse på listen i tillæg II Kina Arterne opfylder de biologiske kriterier for opførelse på listen i tillæg I. Deres bevarelse vil blive styrket, hvis de beskyttes internationalt. Selv om den internationale handel synes at have et lille omfang, kan enhver handel med de vilde eksemplarer være skadelig for populationernes overlevelse, idet de er ekstremt små og faldende. Echinotriton blev først udskilt fra Tylototriton (forslag til optagelse nr. 41) i 1982. Derfor er det passende at optage begge genera på grundlag af "look-alike-kriteriet". +

40 Paramesotriton spp.

(arter af salamandre) 0 – II Optagelse på listen i tillæg II Kina, Den Europæiske Union EU er medforslagsstiller. +

41 Tylototriton spp.

(arter af krokodillesalamandre) 0 – II Optagelse på listen i tillæg II Kina, Den Europæiske Union EU er medforslagsstiller. +

42 Isurus oxyrinchus og Isurus paucus

(blåhajer) 0 – II Optagelse på listen i tillæg II Bangladesh, Benin, Bhutan, Brasilien, Burkina Faso, Kap Verde, Tchad, Elfenbenskysten, Den Dominikanske Republik, Egypten, Den Europæiske Union, Gabon, Gambia, Jordan, Libanon, Liberia, Maldiverne, Mali, Mexico, Nepal, Niger, Nigeria, Palau, Samoa, Senegal, Sri Lanka, Sudan, Togo EU er medforslagsstiller. Holdningen skal endelig fastlægges under hensyntagen til resultaterne af FAO's særlige ekspertpanels, CITES-sekretariatets og IUCN's vurderinger. (+)

43 Glaucostegus spp.

(savrokker) 0 – II Optagelse på listen i tillæg II Bangladesh, Benin, Bhutan, Brasilien, Burkina Faso, Kap Verde, Tchad, Elfenbenskysten, Egypten, Den Europæiske Union, Gabon, Gambia, Maldiverne, Mali, Mauretanien, Monaco, Nepal, Niger, Nigeria, Palau, Senegal, Sierra Leone, Sri Lanka, Den Syriske Arabiske Republik, Togo, Ukraine EU er medforslagsstiller. +

44 Rhinidae spp.

(hajfinnede guitarfisk) 0 – II Optagelse på listen i tillæg II Bangladesh, Benin, Bhutan, Brasilien, Burkina Faso, Kap Verde, Tchad, Elfenbenskysten, Egypten, Etiopien, Den Europæiske Union, Fiji, Gabon, Gambia, Indien, Jordan, Kenya, Libanon, Maldiverne, Mali, Mexico, Monaco, Nepal, Niger, Nigeria, Palau, Filippinerne, Saudi-Arabien, Senegal, Seychellerne, Sri Lanka, Sudan, Den Syriske Arabiske Republik, Togo og Ukraine EU er medforslagsstiller. +

45 Holothuria (Microthele) fuscogilva, Holothuria (Microthele) nobilis, Holothuria (Microthele) whitmaei

(søagurker) 0 – II Optagelse på listen i tillæg II Den Europæiske Union,

Kenya, Senegal, Seychellerne, Amerikas Forenede Stater EU er medforslagsstiller. +

46 Poecilotheria spp.

(arter af fugleedderkopper) 0 – II Optagelse på listen i tillæg II Sri Lanka,

Amerikas Forenede Stater Støtter foreløbigt. Alle arter synes at opfylde i hvert fald nogle af kriterierne for optagelse på listen i tillæg II. Der kunne være problemer med gennemførelsen med hensyn til identifikation af eksemplarer opdrættet i fangenskab. (+)

47 Achillides chikae hermeli

(art af svalehale) 0 – I Den Europæiske Union,

Filippinerne EU er medforslagsstiller. +

48 Parides burchellanus

(art af svalehale) 0 – I Optagelse på listen i tillæg I Brasilien Støtter forslaget. Denne art opfylder kriterierne for optagelse på listen i tillæg I. Arten bliver handlet, og på grund af den ringe populationsstørrelse kan enhver handel være skadelig. +

49 Handroanthus spp.,

Tabebuia spp. og

Roseodendron spp.

(trompettræer) 0 – II Optages på listen i tillæg II med anmærkning #6 Brasilien Støtter. Kriterierne i resolution 9.24 og 11.21 er opfyldt. Arten af slægten Handroanthus er kendt for at blive handlet til byggeri og udendørs anvendelse. Videnskabelige undersøgelser viser, at denne handel er ansvarlig for populationsnedgang og har en skadelig virkning på artens status. Tabebuia og Roseodendron handles under samme handelsbetegnelse og videnskabelige betegnelse, og tømmeret er vanskeligt at skelne fra Handroanthus. Forslagets omfang er rimeligt, fordi træerne ligner hinanden ("look-alike-kriteriet"). EU er en stor importør på verdensplan. +

50 Widdringtonia whytei

(cedertræ) 0 – II Optagelse på listen i tillæg II Malawi Gør indsigelse, medmindre Malawi fremlægger dokumentation for international handel, som skader bevarelsen af arten. Det kan være til gavn for arten, hvis den i stedet optages på listen i tillæg III. (–)

51 Dalbergia sissoo

(nordindisk rosentræ) II – 0 Fjernelse fra listen i tillæg II Bangladesh, Bhutan, Indien og Nepal Arten er almindelig og opfylder ikke de biologiske kriterier for optagelse på liste II, men opfylder sandsynligvis stadig "look-alike-kriteriet" i res. 9.24 (kriterium A i bilag 2 b). Dette forslag bør også ses i sammenhæng med de foreslåede ændringer til anmærkning #15. (–)

52 Dalbergia spp., Guibourtia demeusei, Guibourtia pellegriniana, Guibourtia tessmannii

(rosentræ, palisander og bubinga) Ændring af

Anmærkning #15 II – II Anmærkning #15 ændres som følger: "Alle dele og afledte produkter undtagen: a.blade, blomster, pollen, frugt og frø, b.færdigvarer med en maksimal vægt for træet for arterne på listen på 500 g pr. stk., c.færdige musikinstrumenter, dele af færdige musikinstrumenter og tilbehør til færdige musikinstrumenter, d.dele og afledte produkter af Dalbergia cochinchinensis, som er omfattet af anmærkning #4 dele og afledte produkter af Dalbergia spp. med oprindelse i og eksporteret fra Mexico, som er omfattet af anmærkning #6." Canada,

Den Europæiske Union EU er medforslagsstiller. +

53 Pericopsis elata

(afrikansk rosentræ) Ændring af

Anmærkning #5 Udvidelse af omfanget af anmærkningen for Pericopsis elata (i øjeblikket #5) til at omfatte krydsfinér og forarbejdet træ som følger: "Kævler, opsavet træ, finér, krydsfinér og forarbejdet træ1." 1 Forarbejdet træ er defineret i HS-kode 44.09: Træ (herunder ikke-sammensatte parketstaver), profileret (pløjet, notet, falset, rejfet, kelet eller lignende) i hele længden på en eller flere kanter, ender eller overflader, også høvlet, slebet eller samlet ende-til-ende. Elfenbenskysten,

Den Europæiske Union EU er medforslagsstiller. +

54 Pterocarpus tinctorius

(afrikansk padauk) 0 – II Optagelse på listen i tillæg II Malawi Støtter, men foreslår en anmærkning (muligvis ændret anmærkning #5). Arten opfylder de biologiske kriterier for optagelse på listen i tillæg II samt handelskriteriet (udnyttelse er en betydelig trussel for bevarelsen af arten, og den ulovlige skovhugst er steget markant i de senere år for at opfylde efterspørgslen i Asien). Optagelse på listen i tillæg II ville styrke bekæmpelsen af den ulovlige handel. (+)

55 Aloe ferox

(bitter aloe) Ændring af Anmærkning #4 II – II "Anmærkning #4 for Aloe ferox ændres som følger: "Alle dele og afledte produkter undtagen:

[…] f. færdigvarer1 af Aloe ferox og Euphorbia antisyphilitica, der er emballeret og klar til salg i detailhandel. 1 Dette begreb, som anvendes på CITES-tillæggene, henviser til produkter, der leveres enkeltvis eller i bulkform, som ikke kræver yderligere bearbejdning, og som emballeres, mærkes til slutbrug eller detailhandelen i en tilstand, hvor de er egnet til at blive solgt til eller brugt af den almindelige forbruger." Sydafrika Støtter, men foreslår et eller flere udkast til beslutning om, at udvalget om planter skal overvåge indvirkningen af den foreslåede ændring og gennemførelsen af bevaringsforanstaltninger. Kriterierne i resolution 11.21 er opfyldt. +

56 Adansonia grandidieri

(Grandidier's baobab) Ændring af anmærkning #16 II – II "Frø, frugter, olier og levende planter" til Adansonia grandidieri på liste II ved at slette henvisningen til levende planter, så den hedder: "#16 Frø, frugter og olier" Schweiz Støtter. Kriterierne i resolution 11.21 er opfyldt. +